যৌথ সামরিক মহড়া চালাবে দক্ষিণ-554330 | বিদেশ | কালের কণ্ঠ | kalerkantho
১৬ অক্টোবর, ২০১৭ ১৩:৫৮
উত্তর কোরিয়া সাগর সীমান্তের দক্ষিণ জলসীমায় যৌথভাবে সামরিক মহড়া চালাবে দক্ষিণ কোরিয়া ও যুক্তরাষ্ট্র । সোমবার সিউলের সামরিক বাহিনী একথা জানায়। খবর সিনহুয়ার। প্রতিরক্ষা মন্ত্রণালয়ের নিয়মিত এক প্রেস ব্রিফিংয়ে দক্ষিণ কোরিয়ার নৌবাহিনীর মুখপাত্র বলেন, তারা নর্দার্ন লিমিট লাইনের (এনএলএল) দক্ষিণ জলসীমায় সামরিক মহড়া চালাবে। তবে আন্তঃকোরীয় সাগর সীমান্ত হিসেবে এনএলএলকে কখনো মেনে নেয়নি উত্তর কোরিয়া। বরং এটি ছিল কোরীয় যুদ্ধ চলাকালে মার্কিন নেতৃত্বাধীন মিত্র বাহিনীর একতরফাভাবে অঙ্কিত সীমানা।
নৌবাহিনী মুখপাত্র জানান, এ যৌথ সামরিক মহড়ার লক্ষ্য হচ্ছে মিত্র দেশের প্রতিরক্ষা সক্ষমতা বৃদ্ধি এবং আন্তঃকোরীয় সীমান্তের কাছে উত্তর কোরিয়ার সম্ভাব্য উস্কানির ব্যাপারে প্রস্তুতি নেয়া। এ যৌথ সামরিক মহড়া দক্ষিণ কোরিয়ার পূর্ব ও পশ্চিমাঞ্চলীয় জলসীমায় সোমবার থেকে শুক্রবার পর্যন্ত চলবে।